**проект**

**ДОГОВОР**

**№ Д-……………год.**

Днес,...............2018 г. в гр.Берковица на основание чл.112, от ЗОП, във връзка с…………, и в резултат на спечелена обществена поръчка открита с Решение №………….. на Директора на ТП ДГС Берковица, се сключи настоящият договор между:

1. **“СЗДП” ДП ТП Държавно горско стопанство „Берковица”** гр. Берковица, с ЕИК по регистър „БУЛСТАТ” 2016174760161, представлявано от инж. Йордан Йосифов Йончев – директор и Иванка Тодорова Георгиева– гл. счетоводител, наричано за краткост по-долу **ВЪЗЛОЖИТЕЛ**, от една страна и

2. **„……………………..”** гр. ……………… с ЕИК ……………….. и адрес на управление: ……………………………., управлявано от ………………………. представлявано от ……………………………, наричанo накратко **ИЗПЪЛНИТЕЛ**, от друга страна**,**

**се сключи настоящия договор,** по който страните се споразумяха за следното:

**I. ПРЕДМЕТ НА ДОГОВОРА**

1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши на свой риск срещу възнаграждение следното: "Доставка на резервни части за земеделска и горска техника за нуждите на ТП ДГС Берковица", при възникване на необходимост и при изрична заявка от страна на Възложителя.*.*

1.2. **ИЗПЪЛНИТЕЛЯТ** извършва доставката, съгласно утвърдената чрез протокол, депозирана от него оферта и предложеният от него процент отстъпка.

**ІI. СРОК НА ДОГОВОРА, ЦЕНИ И НАЧИН НА ПЛАЩАНЕ**

2.1Срокът за изпълнение на настоящия договор е 24 (двадесет и четири) месеца и започва да тече от датата на сключването му, или до достигане на максималната прогнозна стойност на поръчката, което от двете събития настъпи по-рано.

2.2. Плащането от страна на ВЪЗЛОЖИТЕЛЯТ, ще се извършва след получаване на доставената от Изпълнителя заявена стока и издаване на фактура.

2.3. Възложителят заплаща доставените резервни части, съгласно предложения и утвърден процент отстъпка - **…….. (………) %**.

**2.4.Възлагането ще се извършва с отделни заявки и при необходимост.**

2.5. Договореният процент отстъпка - няма да бъде променян за целия период на договора.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

3.1. Възложителят има право да получи от Изпълнителя доставката на заявената стока, съобразена с предложения от Изпълнителя процент отстъпка.

3.2. Възложителят има право да получи доставката в срок - 3 (три) дни от заявката и при условията, договорени между страните;

3.3. Възложителят има право да осъществява контрол по изпълнението относно качество, количества и др. във всеки момент от изпълнението на договора, без с това да пречи на ИЗПЪЛНИТЕЛЯ;

3.4. Възложителят има право да развали договора едностранно, в случай че изпълнителят не осъществи доставката в срока по настоящия договор;

3.5. Възложителят има право да развали договора едностранно, ако цената на доставката не отговаря на действителната цена с направената отстъпка.

3.6. Възложителят е длъжен да заплаща за всяка доставка, определената цена по размер, начин и срок, уговорени между страните в договора.

**ІV . ПРАВА И ЗАДЪЛЖЕНИЯ НА ИЗПЪЛНИТЕЛЯ.**

4.1. Изпълнителят е длъжен да извърши с грижата на добър стопанин поръчката, предмет на настоящия договор в количество, параметри и с качество, отговарящо на изискванията в заявката на Възложителя, и в съответствие с предложения в ценовата оферта процент отстъпка.

4.2. Изпълнителят е длъжен да осъществи доставката качествено, в съответствие с договорените изисквания и да я предаде на ВЪЗЛОЖИТЕЛЯ в срок – 3 (три) дни от заявката.

4.3. Изпълнителят е длъжен да не предоставя на физически и юридически лица документи и информация, свързани с изпълнението на доставката без писменото съгласие на ВЪЗЛОЖИТЕЛЯ.

4.4. Изпълнителят е длъжен да осигури за своя сметка превоза на доставката до местоизпълнението.

4.5. Изпълнителят е длъжен да предоставя на ВЪЗЛОЖИТЕЛЯ информация за хода на работата по изпълнение на доставката, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението.

4.6. . Изпълнителят има право да получи договорената цена по реда и начина посочен в договора.

**V. ГАРАНЦИИ И ГАРАНЦИОННИ СРОКОВЕ**

5.1. ИЗПЪЛНИТЕЛЯТ представя гаранция за изпълнение при сключването на договора в размер на 5% от стойността на договора, в размер на …….., внесени в касата на СЗДП ТП „ДГС-БЕРКОВИЦА” на адрес гр. Берковица, ул. «Митрополит Кирил» № 13, или по банкова сметка **IBAN BG02CECB979010E7678700, BIC CECBBGSF, при „ЦКБ” АД –клон Монтана**, **гр.Берковица.**

За участници ,които са специализирани предприятия или кооперации на хора с увреждания, както и за обединения, в които участват само такива лица, гаранция за изпълнение е в размер на 2%.

5.2. В срок до 30 (тридесет) дни след изтичане срока на договора, след приключване на дейността, или след прекратяването му, **ВЪЗЛОЖИТЕЛЯТ** освобождава гаранцията, без да дължи лихви за периода, през който средствата са престояли законно при него.

5.3. **ВЪЗЛОЖИТЕЛЯТ** има право да задържи гаранцията за изпълнение на договора когато **ИЗПЪЛНИТЕЛЯТ** не изпълни някое от задълженията си по договора съгласно техническата спецификация.

5.4. Гаранцията за изпълнение не се освобождава от **ВЪЗЛОЖИТЕЛЯ,** ако в процеса на изпълнение на договора е възникнал спор между страните, относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ,** той може да задържи гаранцията за изпълнение.

5.5. В случай, че при извършването на оглед **ВЪЗЛОЖИТЕЛЯТ** констатира дефекти, той може да назначи комисия в състав: представители на **ВЪЗЛОЖИТЕЛЯ,** независим строителен надзор и **ИЗПЪЛНИТЕЛЯ**, която съставя протокол със следното съдържание:

1.Описание на констатирания дефект.

2.Описание на причините, които са го породили.

3.Описание на мероприятията, които трябва да бъдат извършени.

4.Предписан срок за отстраняване на констатирания дефект.

5.6. Ако при извършване на работата **ИЗПЪЛНИТЕЛЯТ** се е отклонил от поръчката, или ако изпълнената работа има недостатъци**, ВЪЗЛОЖИТЕЛЯТ** може да иска от него:

1. поправяне на работата без заплащане;

2. заплащане на разходите, необходими за поправката;

**VІ. ОТГОВОРНОСТ ПРИ НЕИЗПЪЛНЕНИЕ**

6.1. При забавено предаване на доставката по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5 % от договореното възнаграждение с ДДС за всеки просрочен ден, но не повече от 10 % от общата стойност.

6.2.Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

6.3.При претърпени вреди във връзка с неизпълнението на задължения по този договор, виновната страна дължи на изправната съответното обезщетение.

6.4. Неустойките и санкциите предвидени по този договор се събират доброволно с оформяне на протокол или по съдебен ред.

6.5.При неизпълнение на задълженията си по раздел ІV от настоящия договор, ИЗПЪЛНИТЕЛЯТ заплаща неустойка в размер на 10% от стойността на договора.

# VІІ. ПРЕКРАТЯВАНЕ НА ДОГОВОРА

7. Настоящият договор се прекратява:

7.1. с изтичане на срока или с достигане на максималната прогнозна стойност на поръчката;

7.2. по взаимно съгласие;

7.3.с развалянето му, от която и да е страна по него при виновно неизпълнение задълженията на другата страна. Изправната страна е длъжна да отправи на другата 7-дневно писмено предупреждение, като развалянето е възможно само в случай, че в посочения срок неизправната страна не изпълни своите договорни задължения (респ. не прекрати нарушаването на договорните клаузи).

7.4.С развалянето му по реда на чл. 87 от Закона за задълженията и договорите.

7.5.ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения.

7.6.при настъпване на обективни причини- природни бедствия, войни, пожар, наводнения, и др., правещи невъзможно изпълнението на договора;

**VІІІ. ДРУГИ УСЛОВИЯ**

8.1. Страните се освобождават от санкции за неизпълнение на задълженията си по договора, ако причините са предизвикани от форсмажорни обстоятелства и позоваващата се на тях страна е направила необходимото, за да уведоми другата страна за невъзможността да изпълни задължението си. Причината за форсмажорното обстоятелство се доказва с официален документ.

8.2. За всички неуредени в този договор въпроси се прилагат разпоредбите на действащото законодателство в Република България.

8.3. Спорните въпроси се решават в дух на разбирателство и взаимен интерес, а ако това е невъзможно - пред компетентния съд.

8.4. Страните по договора се задължават да не разпространяват информация, накърняваща интересите им.

8.5. Ако някоя разпоредба по този договор е или стане недействителна, то от това не се засяга останалата част от договора. Страните ще заменят в този случай недействителната разпоредба с правно валидна, така че да е в съответствие с действащото законодателство и със смисъла на този договор.

8.6. Изменения и допълнения в настоящия договор са допустими само по реда на ЗОП, изразено в писмена форма.

Настоящият договор се изготви в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ, като приложенията към същия са негова неразделна част и се подписа от тях, както следва:

ВЪЗЛОЖИТЕЛ: ИЗПЪЛНИТЕЛ:.............................

**1.** ДИРЕКТОР ТП ДГС:........................... **/ /**

**/ /**

**2.** ГЛ. СЧЕТОВОДИТЕЛ:……………………………

**/ /**